

前日國美電器(493)公佈舊年業績,純利跌咗7%,唔係咁eye catching,但睇番作為前主席兼大股東兼前中國首富嘅黃光裕,人工就唔聲唔聲咁加咗36%喎。不過咁,實質金額就只有214.9萬元(人民幣.下同),連一個譽.港灣單位都買唔到!
加薪36%至215萬
佢 老婆杜鵑又點呢?舊年總人工大約84.8萬蚊,少過07年。華華相信,杜鵑係唔介意人工低過老公嘅,正所謂老公嘅錢就即係老婆嘅錢嘛,唔夠咪同黃生攞囉。 不過,o依家佢兩公婆都芳蹤杳杳,老公聽講被公安調查,老婆就失咗蹤,佢哋兩個加埋成300幾萬嘅人工,唔知落唔落到袋呢?講開又講,國美周一原本話開業 績記者會見人,另外再搞兩場投資者會議,但結果一場都冇搞到,原因不明。有基金經理同華華講,官方解釋話想collect多啲資料,一次過再同大家講清楚 喎,但就冇講明幾時收齊料。同黃光裕去向一樣,都係一個謎。專業角度方面,星展噚日出咗份報告,話國美業務差過預期,預料需要時間「治療」喎。佢仲估國美 今年首季嘅同店營業額,會錄得5至10%按年跌幅,毛利率仲會繼續受壓o忝。睇嚟總裁陳曉除咗要快啲出嚟解畫外,仲要搞搞盤生意先得喇。李華華 email@example.com